ไพรวัลย์ วรรณบุตร

ไพรวัลย์ วรรณบุตร (ชื่อเล่น: เอก) (ชื่อเล่นในวงการ: แพรรี่) เกิดเมื่อวันที่ 2 ตุลาคม พ.ศ. 2534 เป็นครีเอเตอร์ นักเขียนและนักแสดงชาวไทย เคยเป็นพระภิกษุ นามฉายา พระมหาไพรวัลย์ วรวณฺโณ มีชื่อเสียงขึ้นมาในฐานะพระหัวก้าวหน้าและการแสดงธรรมเทศนาที่มีผู้ติดตามบนสื่อสังคมเป็นจำนวนมาก

ประวัติ 
ไพรวัลย์ วรรณบุตร เกิดเมื่อวันที่ 2 ตุลาคม พ.ศ. 2534 เป็นชาวอำเภอท่าใหม่ จังหวัดจันทบุรี เป็นลูกคนที่ 1 ของครอบครัว และเป็นลูกคนเดียวของบิดา และมารดา ไพรวัลย์ ได้ไปบวชเณร ณ วัดพิพัฒน์มงคล จังหวัดสุโขทัย เรียนนักธรรม และบาลี จบเปรียญธรรม 7 ประโยค และเมื่ออายุครบบวช เขาได้รับพระมหากรุณาธิคุณจากพระบาทสมเด็จพระมหาภูมิพลอดุลยเดชมหาราช บรมนาถบพิตรรับอุปสมบทเป็นนาคหลวงอีกด้วย

ต่อมาจบเปรียญธรรม 9 ประโยค และจบการศึกษาปริญญาโท คณะพุทธศาสตร์ มหาวิทยาลัยมหาจุฬาลงกรณราชวิทยาลัย ตามด้วยคณะนิติศาสตร์ มหาวิทยาลัยรามคำแหง

พระนักเทศน์ 
อดีตพระมหาไพรวัลย์ วรวณฺโณ เจ้าของเพจ พระมหาไพรวัลย์ วรวณฺโณ เป็นที่พูดถึงอย่างมาก ช่วงกลางปี พ.ศ. 2564 ในการไลฟ์สดในเพจ พระมหาไพรวัลย์ วรวณฺโณ (ในอดีต) คู่กับพระมหาสมปอง ตาลปุตฺโต ในเพจ ในทุก ๆ วัน ในเวลากลางคืน ทำให้มีผู้คนสนใจเป็นอย่างมาก สูงสุดการดูไลฟ์สด คือ 1 แสน คน ทำให้เป็นที่พูดถึงเป็นอย่างมากในโซเชียล ตั้งแต่นั้นมา พระมหาไพรวัลย์ วรวณฺโณ (ในอดีต) และพระมหาสมปอง ตาลปุตฺโต มีชื่อเสียงเป็นอย่างมาก เป็นที่พูดถึงกันแพร่หลายในกลุ่มวัยรุ่น คนรุ่นใหม่ และมีวลีเด็ด เช่น อรุ่มเจ๊าะ ต๊าช จึ้ง จึ้งมาก กรุ๊บ เอาอะไรมาไม่ได้ นะน้องนะ ซึ่งล้วนเป็นคำที่นิยมใช้กันอยู่แล้วในกลุ่มผู้มีความหลากหลายทางเพศชาวไทย

ลาสิกขา 
ไพรวัลย์ วรรณบุตร ตัดสินใจ ลาสิกขา เมื่อวันที่ 3 ธันวาคม พ.ศ. 2564 ที่ผ่านมา ทำให้ผู้คนที่รู้จักตกใจ เนื่องจาก ไพรวัลย์ วรรณบุตร ได้ประกาศจะลาสิกขา ในวันที่ 4 หรือ 5 ธันวาคม พ.ศ. 2564 ได้ทำพิธีลาสิกขาโดยพระมหานภันต์ สนฺติภทฺโท ผู้ช่วยเจ้าอาวาสวัดสระเกศ โดยมีพระมหาสมปอง และพระมหาทองสุข เป็นพยาน หลังจากเขาลาสิกขาแล้วได้ออกมาใช้ชีวิตตามปกติ และยังแสดงความคิดเห็นในเรื่องวงการสงฆ์อยู่เป็นระยะผ่านกานถ่ายทอดสดผ่านโซเชียลมีเดีย โดยเฉพาะกรณีของพระพงศกร ปภัสสโร และกรณีของพระชาตรี เหมพนฺโธ

กรณีขัดแย้งกับพระชาตรี เหมพนฺโธ 
เมื่อวันที่ 22 กันยายน พ.ศ. 2565 พระชาตรี เหมพนฺโธ เจ้าอาวาสวัดพุทธวิหาร ซึ่งเป็นวัดไทยในเซนต์ปีเตอส์เบิร์ก ประเทศรัสเซีย ได้ออกมาถ่ายทอดสดผ่านเฟซบุ๊กกล่าวหาไพรวัลย์ว่าเป็นผู้เนรคุณต่อวงการสงฆ์ ทั้งยังเรียกไพรวัลย์ด้วยถ้อยคำที่ไม่สุภาพ ทำให้ในช่วงค่ำวันเดียวกันไพรวัลย์ได้ออกมาถ่ายทอดสดผ่านเฟซบุ๊กตอบโต้และวิจารณ์พฤติกรรมที่ไม่เหมาะสมของพระชาตรีเป็นเหตุให้เกิดปัญหาขัดแย้งกัน จนกระทั่งผู้ที่เรียกตนว่าทนายธรรมราชได้ออกมาโพสต์ผ่านสื่อว่าได้ดำเนินการฟ้องร้องไพรวัลย์ในข้อหาหมิ่นประมาทใส่ความคณะสงฆ์เป็นเหตุให้คณะสงฆ์เสื่อมเสีย ไพรวัลย์จึงได้โพสต์ออกมาผ่านเฟซบุ๊กว่าเตรียมดำเนินการฟ้องกลับทนายธรรมราชเช่นกัน และในวันที่ 23 กันยายน พ.ศ. 2565 ไพรวัลย์พร้อมกับจตุรงค์ จงอาษา นักวิชาการด้านพระพุทธศาสนา ได้ออกไปสัมภาษณ์รายการโหนกระแส ทางด้านไพรวัลย์ได้ออกมาวิพากษ์วิจารณ์ด้านมืดของศาสนาพุทธในประเทศไทยในรายการ ทางด้านของจตุรงค์ได้ออกมาชี้แจงว่าทนายธรรมราชไม่สามารถเอาผิดไพรวัลย์ในข้อหาใดได้เนื่องจากมิได้เข้าข่ายผิดกฎหมายหมิ่นคณะสงฆ์แต่อย่างใด

หลังจากเหตุการณ์ดังกล่าว ไพรวัลย์ได้โพสต์ผ่านเฟซบุ๊กเปิดเผยด้านมืดของวงการพระพุทธศาสนาและคณะสงฆ์ในประเทศไทยเป็นระยะ และภายหลังพระชาตรีได้ออกมาขอโทษไพรวัลย์แล้ว

ธุรกิจส่วนตัว 

เมื่อลาสิกขาแล้ว ไพรวัลย์ได้เริ่มขายทุเรียน และผลผลิตจากทางบ้าน ในปี 2565 ก่อนจะเริ่มทำสิ่งอื่น ๆ ในปีเดียวกัน เช่น น้ำพริกกากหมู ต่อมาได้เปิดเผยตัวเองว่าเป็นบุคคลที่มีความหลากหลายทางเพศ อีกทั้งเริ่มแต่งกายเป็นหญิง และได้ใช้ชื่อเรียกแทนตัวเองว่า "แพรรี่" โดยใช้ชื่อนี้ในธุรกิจต่าง ๆ ที่เธอเป็นเจ้าของ

ผลงาน

ภาพยนตร์ 
 หอแต๋วแตก แหกโควิดปังปุริเย่ (2564, ขณะดำรงสมณเพศ) (ไม่ได้ปรากฏในภาพยนตร์)
 เสือเผ่น ๑ (2566)

ละครโทรทัศน์ 
 2566 มวยสะดิ้ง หมัดซิ่งสายฟ้า -  (กู๊ดบอย เอ็นเตอร์เทนเม้นท์/ช่อง 8) รับบทเป็น แพรรี่ (รับเชิญ)
 2566 วิญญาณแพศยา - Winyan Patsaya (/ช่อง 8) รับบทเป็น
 
 2566 รักซ่อนรส - (ช่อง 7HD ) รับบทเป็น ปลาทอง

พิธีกร 
โทรทัศน์
 พ.ศ. 2566 : ฟาดหัวข่าว (Amarin Printing and Publishing Public/Amarin TV) ทุกวัน เวลา :00-:00 น. เริ่มวันที่ 2566-ปัจจุบัน (ร่วมกับ เจนนี่ ได้หมดถ้าสดชื่น)

ออนไลน์
 พระมหาไพรวัลย์ วรวณฺโณ ทางช่อง ยูทูบ (2564)
 นินทาประเทศไทย ทางช่อง YouTube & Facebook:NANAKE555 ร่วมกับ ดีเจหมึก-วิโรจน์ ควันธรรม, น้าเน็ก-เกตุเสพย์สวัสดิ์ ปาลกะวงศ์ ณ อยุธยา, ได๋-ไดอาน่า จงจินตนาการ (14-28 มกราคม 2565)

มิวสิกวิดีโอ
 ธาตุทองซาวด์ (2566)

งานเขียน 
 พุทธไหมล่ะโยม (พ.ศ. 2560)
 ไปจำมาจากไหน ทำไมไม่เชื่อหลวงพี่ (พ.ศ. 2562)

อ้างอิง

แหล่งข้อมูลอื่น 
 
 
 
 
 

บุคคลจากอำเภอท่าใหม่
บุคคลจากกรุงเทพมหานคร
ชาวไทยที่มีความหลากหลายทางเพศ
อดีตภิกษุ
นักแสดงชายชาวไทย
พิธีกรชาวไทย
ยูทูบเบอร์ชาวไทย
นักเขียนชาวไทย
บุคคลจากคณะพุทธศาสตร์ มหาวิทยาลัยมหาจุฬาลงกรณราชวิทยาลัย
บุคคลจากคณะนิติศาสตร์ มหาวิทยาลัยรามคำแหง